El temporal deixa registres de més de 100 litres de pluja al Pallars | Pallars Digital\nEl temporal deixa registres de més de 100 litres de pluja al Pallars\nL’estació de Sant Romà d’Abella, amb 116 litres i la de la Bonaigua, amb 115, els màxims acumulats en 24 hores\nper Jordi Ubach Llorens, 23 d'octubre de 2019 a les 09:04 |\nAquesta informació es va publicar originalment el 23 d'octubre de 2019 i, per tant, la informació que hi apareix fa referència a la data especificada.\nL’anunciada llevantada que ha escombrat el país les últimes 24 hores ha deixat un panorama desolador en molts punts de Catalunya, com al Camp de Tarragona, el Maresme o el sud de les comarques de Ponent. Tres persones seguien desaparegudes a primera hora d'aquest matí pels aiguats, que també han provocat importants destrosses en els punts esmentats.\nTot i que no ha deixat incidències destacables tret de talls de llum puntuals en poblacions com Tremp o Talarn, al Pallars les pluges han estat també molt intenses, amb registres de més de 100 litres per metre quadrat en tres estacions automàtiques del Servei Meteorològic de Catalunya (SMC). Es tracta de les de Sant Romà d’Abella, amb 116,2 litres; la de la Bonaigua, amb 115,2; i la de la Pobla de Segur, amb 105,8. Són dades provisionals del SMC des de les 6 del matí de dimarts a les 6h d’aquest dimecres.\nPrecipitació acumulada des d'ahir a les 06.00 h fins a les 04.30 h TU d'avui dimecres. (dades provisionals). pic.twitter.com/DuDJcXwmQo\nEn el mateix període de temps, a Tremp s’han registrat 98 litres, mentre que a Sort la precipitació acumulada s’ha quedat als 60,1 litres. Altres quantitats destacables a les comarques pallareses han estat els 78,7 del pic de Salòria i els 78,2 caiguts al Montsec d’Ares.\nSense incidències en el trànsit\nEl temporal de pluja tampoc no ha deixat incidències destacables a les carreteres pallareses. No obstant, cal extremar la precaució en les circulacions per la possibilitat d’esllavissades en les properes hores.\nConsulta aquí les incidències viàries en temps real\nVÍDEO: Predicció meteorològica al Pirineu per les properes hores\nEN DIRECTE: Radar, avisos i prediccions meteorològiques\nLa llevantada pot deixar més de 100 litres de pluja en 24 hores\nSocietat, meteorologia, pluges, Confederació Hidrogràfica de l'Ebre, Protecció Civil, llevantada, tempestes, rius, riuades, Servei Meteorològic de Catalunya


Sang a l'orina: a què es deu i què cal fer | Faros HSJBCN\nSi l'orina del teu fill conté sang, el més probable és que no es tracti de res important. Per estar segur, hauràs de portar-lo al pediatre, qui ho avaluarà i, en cas necessari, el tractarà.\nL'hematúria (o presència de sang en l'orina) és força habitual i no sol indicar res greu.\nHi ha dos tipus d'hematúria:\nL'hematúria microscòpica: la sang que conté l'orina no es pot veure a simple vista, sinó només al microscopi.\nL'hematúria macroscòpica: la sang que conté l'orina es pot veure a simple vista, adquirint l'orina una tonalitat vermellosa o del color del te.\nTots dos tipus d'hematúria solen remetre sense ocasionar problemes, però de vegades poden ser el signe d'una afecció de més gravetat.\nCauses de l'hematúria\nLes causes més freqüents de l'hematúria són: infeccions en els ronyons o a la bufeta, anomalies en l'estructura de les vies urinàries, algunes malalties hereditàries, desequilibris minerals en l'orina (com un excés de calci), càlculs i malalties renals.\nL'hematúria també pot ocórrer com a conseqüència de fer exercici físic intens, patir lesions en els ronyons o en les vies urinàries o utilitzar certs medicaments (com alguns analgèsics de venda sense recepta mèdica). Les adolescents també poden tenir hematúria a causa de la menstruació.\nEn casos excepcionals, l'hematúria és un signe d'una afecció de major gravetat, com una malaltia hematològica (de la sang) o la presència d'un coàgul, encara que en aquests casos sempre va acompanyada d'altres símptomes.\nÉs possible (encara que improbable) que algunes substàncies, com els colorants alimentaris, la remolatxa i certs medicaments tenyeixin de color vermell l'orina de qui els ingereix, sense que la persona pateixi hematúria.\nSi portes el teu fill al pediatre perquè la seva orina és vermellosa o perquè li detecten una hematúria microscòpica en una anàlisi d'orina, el pediatre explorarà al teu fill, us formularà preguntes sobre la seva salut i les seves activitats i demanarà al teu fill una mostra d'orina.\nSi l'anàlisi indica que ha deixat d'haver sang en l'orina del teu fill, el més probable és que el pediatre demani una altra mostra d'orina al cap d'una o dues setmanes, perquè, si l'hematúria només es presenta en una ocasió, no serà necessari aplicar cap tractament.\nSi l'anàlisi d'orina del teu fill indica que té hematúria microscòpica però ell no presenta cap símptoma, com dolor o febre, no s'ha lesionat fa poc ni presenta proteïnes en l'orina, el pediatre repetirà l'anàlisi diverses vegades al llarg de diversos mesos per assegurar-se que segueix presentant sang en l'orina.\nSi els resultats de les anàlisis indiquessin que el teu fill podria patir una afecció més greu, el teu pediatre sol·licitaria proves addicionals, com un cultiu d'orina o tècniques de diagnòstic per la imatge (ressonàncies magnètiques -RM- o tomografies computades -TC-). En algunes ocasions és necessari extreure una diminuta mostra de teixit renal (biòpsia) per analitzar-la i/o utilitzar instruments per inspeccionar l'interior del cos del pacient.\nLa majoria dels nens o adolescents no necessiten rebre cap tipus de tractament per a l'hematúria. Quan l'hematúria es deu a una infecció bacteriana, els pediatres la tracten amb antibiòtics. Però, si fos el signe d'alguna cosa més greu, com una anèmia falciforme, els pediatres haurien de tractar aquesta última afecció.\nSi el teu fill rep tractament, el més probable és que el seu pediatre vulgui fer-li revisions de seguiment periòdicament després de concloure-ho per assegurar-se que l'orina ha deixat de contenir glòbuls vermells.\nHematuria. Kidshealth. [Data de consulta: 11/05/2015]


La batalla diària per la llengua (13) | Les aigües turbulentes\nPublicat el 17 de setembre de 2009 per jordicc\nJa fa anys d’aquesta història, set concretament. Un sopar amb uns amics en un restaurant indi (no hindú, com s’acostuma a dir) de Barcelona va degenerar en una vetllada desagradable: sense motiu aparent, vam rebre un servei molt dolent, que va culminar, després de pagar el compte, amb la nostra expulsió del local, a crits i amb insults per part de l’encarregat.\nMentre un dels acompanyants amenaçava amb una denúncia policial en tota regla, que segur que no efectuaria, jo sí que vaig actuar fent la corresponent reclamació davant l’administració adequada, pel mal servei rebut però també per no disposar de les cartes en català a què venia obligat l’establiment.\nVaig oblidar l’assumpte, però ahir, passejant per Barcelona, vaig tenir la curiositat d’acostar-me al restaurant i, per la meva satisfacció, la façana lluïa les cartes de preus en català, castellà i anglès. No sé si l’amo del local continua perdent clients amb la seva manera de tractar-los, però com a mínim compleix lingüísticament parlant. Batalla guanyada, cas tancat.\nUn pensament a “La batalla diària per la llengua (13)”\nJaume el 17 de setembre de 2009 a les 20:34 ha dit:\nGràcies. Els qui estimem el país ho fem això, igual que recriminar a algú que tira un paper a terra o escup.


\tLiderat per - PASSWORK\nFundació Adsis és una organització no governamental que des de fa 50 anys treballa per construir una societat més justa i solidària, mitjançant la promoció integral de persones i grups empobrits i exclosos. Adsis proposa especialment la implicació de joves i realitza, junt amb altres persones i organitzacions, programes d’acció social, educatius i de cooperació al desenvolupament.\nFundació Èxit té com a objectiu la inserció de joves amb fracàs escolar i en risc d’exclusió social en el món laboral, a través de projectes formatius propis i innovadors que aportin valor afegit a les empreses i potenciïn el treball en xarxa amb altres entitats. D’aquesta manera, Fundació Èxit pretén implicar la societat en general i el món empresarial en particular.\n10 anys de col·laboració conjunta


Presentació de la novel·la "Li deien Lola", de Pilar Romera\nDivendres, 2 de desembre a 2/4 de 8 de la tarda, a la Biblioteca Municipal de Móra la Nova tindrà lloc la presentació de la darrera novel·la de Pilar Romea "Li deien Lola". La presentació anirà a càrrec de Miquel Esteve i l'acte serà conduït per Joan Launes, president de La Riuada.\nPilar Romera Aguilà va néixer el 1968 a Riba-roja d’Ebre. En l’actualitat viu a Barcelona. Es va llicenciar en Història Contemporània per la Universitat de Barcelona, on treballa, i va cursar un màster en realització de guions cinematogràfics i televisius a la Universitat Autònoma de Barcelona. El 1993 va guanyar el Premi Ribera d’Ebre de novel·la amb L’esperit de vidre, que va ser publicada per El Mèdol. L’any 1997 va publicar Dins la boira a Columna Tresmall. És conductora del festival Poesia des dels Balcons des de l’any 2013. Li deien Lola és la seva tercera novel·la, publicada per Columna aquest 2016.\nLes llums i les ombres d’una dona coratjosa il·luminen un relat vibrant i apassionant que retrata sense embuts un dels moments més fascinants de la història del nostre país.\nEl dia 17 de maig va tindre lloc a la Biblioteca Comarcal de Móra d'Ebre la presentació del llibre 'Memòries de l'exili mexicà (1943-1956)', de les obres completes d'Artur Bladé i Desumvila. L'acte va comptar amb la intervenció de l'escriptor Andreu Carranza i d'Artur Bladé Font, fill de l'autor.\nEn aquest volum 13 de l'obra completa d'Artur Bladé i Desumvila, prop de setanta-cinc anys després de ser escrit, veu la llum un gran document inèdit de l'escriptor que completa definitivament el seu cicle de l'exili. Aquest dietari és un testimoni important i únic per a la història de l'exili català en terres americanes, concretament a Mèxic. En aquest volum es publica la primera part, de 1943 a 1956, d'aquesta dura crònica col·lectiva.\nArtur Bladé i Desumvila (Benissanet 1907 - Barcelona 1995) va conrear la narrativa i l'assaig i va fer incursions en la poesia i el periodisme. Es va exiliar al final de la Guerra Civil a França…\nPropera presentació de “Memòries de l’exili mexicà (1943-1956)” d’Artur Bladé Desumvila.\nLa Biblioteca Comarcal de Móra d’Ebre acollirà la presentació del volum 13 de l’Obra completa d’Artur Bladé i Desumvila, “Memòries de l’exili mexicà (1943-1956)”\nAquestes memòries de l'exili mexicà són el testimoni excepcional de les experiències viscudes per Bladé Desumvila en el seu llarg exili de 22 anys en terres mexicanes. En aquest primer volum, es recullen les vivències comunes de tants exiliats en aquell país fins al 1956, amb la visió particular de Bladé.\nDijous, 17 de maig a les 20h, a la Biblioteca Comarcal de Móra d’Ebre. La presentació anirà a càrrec d’Andreu Carranza i Artur Bladé Font.\nLes restes de Julio Antonio es traslladaran a Móra d’Ebre\nLa tomba de Julio Antonio es traslladarà a Móra d’Ebre l’any 2019, coincidint amb el centenari de la mort de l’escultor morenc.\nJulio Antonio és l’il·lustre escultor de Móra d’Ebre. Sempre va tenir el seu municipi al cor i al seu estudi de Madrid hi tenia penjat l’estándard. Se’n va anar massa d’hora, als 30 anys a causa d’una malaltia, trencant una carrera que els experts conicideixen en asegurar que hagues arribat molt lluny. Les seues restes, igual que les de la seua mare, reposen al cementiri de l’Almudena a Madrid i ara es volen trasladar el cementiri del seu municipi natal. Per això l’Àrea de Cultura de la Diputació de Tarragona ha arribat a un acord amb la familia de l’escultor per tal de trasladar la seua tomba fins a Móra d’Ebre. Un trasllat que es voldria realizar al 2019, coincidint amb el centenari de la mort de l’escultor.


La major competició de robòtica torna a la Universitat d'Alacant\nLa FIRST LEGO League és un programa internacional que promou l’interès per l’aprenentatge entre joves, de 4 a 16 anys, i els convida a participar en un projecte i competició de ciència i tecnologia\nPer tercer any consecutiu, la Universitat d’Alacant serà seu de la competició de robòtica FIRST LEGO LEAGUE 2021/2022 (FLL), un desafiament internacional que té com a objectiu despertar l’interès i promocionar els valors de la ciència i la tecnologia entre joves de 4 a 16 anys a través del desenvolupament de les habilitats del treball en equip, la innovació i la creativitat.\nEn diferents nivells segons l’edat (Discover, Explore i Challenge), els estudiants comprendran els conceptes bàsics STEAM (acrònim en anglès de Ciència, Tecnologia, Enginyeria, Art i Matemàtiques) i aplicaran les habilitats en una competició emocionant mentre desenvolupen hàbits d’aprenentatge, confiança i habilitats de treball en equip al llarg del camí. El desenvolupament de les competències STEAM és un dels objectius fonamentals d’aprenentatge a nivell mundial. Aquestes competències són clau per a fomentar els reptes reals d’una societat, basada en el coneixement, respectuosa amb el medi ambient i socialment inclusiva.\nAquesta temporada 2021/22 és la primera que compta amb el soci operatiu Ingeniera Soy per a augmentar les aspiracions dels joves, especialment de les xiquetes i les dones, respecte al seu desenvolupament professional en l’àrea de l’enginyeria i cientificotecnològica, i també per a la promoció de la igualtat de gènere en les àrees cientificotecnològiques.\nEn aquest sentit, la competició local FLL Alacant que organitza la Universitat d’Alacant està prevista per al febrer del 2022, i coincideix amb la programació que la institució organitza al voltant del Dia Internacional de la Dona i la Xiqueta en la Ciència que es commemora anualment l’11 de febrer.\nEl termini d’inscripció per a participar en el torneig FIRST LEGO League Alacant està obert fins a mitjan del pròxim mes de novembre del 2021.\nOrganitzadors FLL Alacant\nEl torneig FIRST LEGO League Alacant, coordinat pels professors de l’Escola Politècnica Superior de la Universitat d’Alacant Paco Pujol i David Tomás, compta amb el suport de la Fundació Espanyola per a la Ciència i la Tecnologia (FECYT), la UCC+i UA Divulga, projecte de divulgació del Vicerectorat de Transferència, Innovació i Divulgació Científica i la Unitat de Comunicació, l’Institut Universitari d’Investigació Informàtica (IUII) i el Departament de Tecnologia Informàtica i Computació (DTIC) de la UA.\nDesafiament Cargo Connect\nCargo Connect en el desafiament d’aquesta temporada 2021-2022 de la FLL que se centrarà en el transport, i explorarà els avanços tecnològics i els desafiaments globals a què s’enfronta la humanitat, demanarà als participants que construïsquen solucions creatives que revolucionen el futur.\nPer edats, les modalitats FIRST LEGO League Challenge, per a joves de 10 a 16 anys, i FIRST LEGO League Explore, per a xiquets i xiquetes de 6 a 9 anys, són els programes educatius que fomenten les vocacions científiques i tecnològiques mitjançant experiències d’aprenentatge significatives basades en les àrees STEAM i robòtica educativa. A partir del desafiament anual, enguany Cargo Connect i que gira al voltant d’un robot construït pels equips, se’ls plantegen tres grans reptes: fet un petit treball de recerca que els permeta reflexionar sobre una solució a alguna situació quotidiana de món actual; construcció, programació i disseny d’un robot basat en peces LEGO que siga capaç de superar algun repte definit pel mateix equip; i participar en el torneig final que acollirà la UA on posen a prova les seues habilitats.\nPer part seua, la FIRST LEGO League Discover és un programa educatiu per als més menuts. Té un objectiu introductori a la ciència, la tecnologia, a nivell de descobriment dirigit a xiquets i xiquetes de 4 a 6 anys. Amb ajuda del professor i acompanyat pels companys s’endinsen en el món de les àrees STEAM per a enfrontar-se al repte de dissenyar i construir un model relacionat amb la temàtica a partir de rajoles LEGO DUPLO. El desafiament es resol a més amb un Quadern d’Enginyeria on anoten idees i dibuixos a mesura que progressen en cada sessió. Aquest quadern el comparteixen el dia de l’esdeveniment quan expliquen els seus èxits.\nPer a aquesta edició 2021/22 hi ha diferents sistemes de beques per a participar en la FIRST LEGO League: Beques Iniciació – Ingeniera Soy dirigides a les categories Explore i Challenge per a nous equips formats per almenys el 50% de xiquetes; Beques LEGO Foundation per a equips pertanyents a centres de difícil acompliment; Beques Continuïtat – Ingeniera Soy per als quals han gaudit anteriorment del Pla Social i vulguen continuar gaudint del programa educatiu FIRST LEGO League; Beques Coit oferides pel Col·legi Oficial d’Enginyers Telecomunicacions; i Beques Girl impulsat per la Fundació Scientia per a fomentar les vocacions STEAM entre equips d’alumnes de 4 a 18 anys.


La diputada de Junts pel Sí ha assegurat que amb aquesta llei “es volen garantir els serveis públics de qualitat pels ciutadans de Catalunya”\nEl Parlament de Catalunya ha aprovat avui la proposició de llei del Codi tributari, una llei que “posa els fonaments d’una estructura d’Estat que configurarà l’administració tributària catalana”, ha assegurat la diputada de Junts pel Sí Maria Senserrich, i ha afegit que “és una llei imprescindible perquè el sistema fiscal funcioni bé”.\nSenserrich, que ha remarcat que a Catalunya ja tenim Hisenda, “volem ser capaços de poder-la gestionar nosaltres mateixos” i és amb aquesta llei que “s’establiran les bases per a la creació d’un instrument que ens ha de permetre fer el model que volem”. Un model que està “centrat en la persona” ha dit Senserrich “perquè volem garantir els serveis públics de qualitat pels ciutadans de Catalunya” i “atendre les necessitats bàsiques de les persones més vulnerables”, ha reblat.\nEn aquest sentit, la diputada de Junts pel Sí ha assegurat que “no volem ser còmplices d’un govern que creu que l’estat de dret d’una democràcia són les clavegueres i la persecució de polítics per la seva ideologia” i per aquesta raó Catalunya ha de poder gestionar els seus propis diners i no deixar que els que “amenacen amb el FLA juguin amb els diners dels ciutadans”. “Catalunya ha de poder generar riquesa i distribuir-la ella mateixa”, ha dit.\n“El primer exercici de transparència és legislar de forma entenedora i accessible i no fer-ho a esquenes de la realitat” ha assegurat Senserrich. “Per això és imprescindible crear un consell fiscal on pugui interactuar el sector públic i privat”, ha conclòs.


Les cinc claus de la victòria del derbi - FC Barcelona\nHomeFutbolPrimer EquipNotíciesLes cinc claus de la victòria del derbi\nwww.fcbarcelona.cat - 29/04/2017 | 22:17\nLa intensitat de tot l'equip i l'encert ofensiu, factors clau en la victòria blaugrana al RCDE Stadium\nL’instint golejador de Suárez\nEl davanter uruguaià s’ha retrobat amb el gol amb un doblet. El primer ha servit per obrir el camí cap a una nova victòria blaugrana, i el segon, per tancar el partit al RCDE Stadium. El blaugrana s’ha mostrat molt actiu durant tot l’enfrontament i ja du 26 gols en Lliga.\nEls blaugranes s’han mostrat molt segurs en defensa i no han fet concessions. D'aquesta manera, per primera vegada des del triomf contra el Sevilla al Camp Nou, el Barça ha tornat a deixar la porteria a zero a la competició domèstica.\nLa màgia de Messi\nEl crac argentí ha tornat a demostrar la seva qualitat. Messi s’ha mostrat molt actiu en atac i ha fet una gran acció individual en la jugada del segon gol. El '10' del Barça ha servit una gran assitència de gol a Rakitic, que no ha perdonat.\nLa intensitat des de l’inici\nUn dels punts que han permès als blaugranes endur-se els tres punts del RCDE Stadium ha estat la gran intensitat des del principi fins al final. Això ha desgastat els blanc-i-blaus a la segona meitat i els de Luis Enrique ho han aprofitat.\nL’olfacte golejador de Rakitic\nEl croat ha tornat a demostrar el seu olfacte golejador finalitzant una jugada brutal de Messi. Amb el gol d’avui contra l’Espanyol, Rakitic suma nou dianes aquesta temporada, vuit de les quals en Lliga, i se situa entre els màxims golejadors de l'equip.


Una espanyola, entre els morts a l'atemptat a l'aeroport de Brussel·les\nAtemptats a Brussel·les\nHo ha confirmat el ministeri d'Exteriors\nActualitzada 25/03/2016 a les 22:32\nUna dona de nacionalitat espanyola es troba entre les víctimes mortals de l'atemptat del dimarts en l'aeroport Zaventem de Brussel·les, segons va informar aquest divendres el Ministeri espanyol d'Exteriors.\nFonts diplomàtiques han explicat que les autoritats belgues han identificat a una ciutadana espanyola entre les 31 víctimes dels atacs yihadistes del passat dimarts a Brussel·les.\nEs tracta d'una dona que tenia, a més de l'espanyola, les nacionalitats italiana i alemanya, segons el Ministeri espanyol, que no ha facilitat la seva identitat.\nDes de Roma, la Unitat de Crisi del Ministeri d'Exteriors italià i l'Ambaixada d'Itàlia a Bèlgica van informar que la morta és la ciutadana alemanya Jennifer Scintu Waetzmann, amb origen italià, segons els han confirmat les autoritats alemanyes.\nPrèviament, la policia d'Aquisgrà (oest d'Alemanya) havia informat de la primera víctima germana en l'atemptat contra l'aeroport de Brussel·les, a la qual fins ara es donava per desapareguda.\nLa dona es disposava a viatjar amb el seu espòs, de nacionalitat alemanya, qui es troba ferit de caràcter greu i segueix ingressat en un hospital de Brussel·les.\nSegons el diari popular alemany Bild, la jove, identificada només com Jennifer i de 29 anys, es trobava amb el seu espòs, Lars, a punt de passar els controls de seguretat per volar cap a Estats Units.\nLa parella, de la qual el rotatiu publica una foto en vestit nupcial, havia rebut el viatge com a regal de noces, celebrada un any enrere.\nEl marit, de 30 anys, és l'únic entre els ferits de nacionalitat alemanya que segueix ingressat a Brussel·les, mentre que als restants se'ls ha donat ja l'alta.\n7.Un grup d'avis de Bonavista batallen perquè no ...\n8.Inés Arrimadas visitarà Tortosa dissabte en el ...\n9.Una noia de 28 anys mata a punyalades al seu...\n10.Mor un home en un incendi en un habitatge de...\n1. En llibertat el francès acusat d'una presumpta ...\n2. Les pernoctacions a la Costa Daurada creixen...\n3. Un motorista lleu en una topada amb un cotxe a...\n4. Crema un camp de conreu proper a l'AP-7 entre...\n5. Xeic! destinarà el 10% dels beneficis dels ...\n6. Google recorrerà la multa milionària de la C...\n7. Facua denuncia que Amazon permet la venda de...\n8. El Suprem rep les nou peticions de llibertat i...\n9. Retiren del mercat les ampolles d'1,5 i 5...\n10. Els bancs de Bonavista no es mouran i la...


Ferran Casas - La trituradora | NacióTarragona\n«La màquina de fang no ha tingut miraments amb Iglesias com tampoc amb l'independentisme, l'únic projecte rupturista en peu a l'Estat»\nper Ferran Casas, 7 de maig de 2021 a les 22:00 |\nLa política espanyola –i també la catalana, que en molts aspectes n'és subsidiària- ha canviat en els darrers anys. Els codis i els ritmes són diferents. L'acció política s'ha contagiat del vertigen d'algunes xarxes socials i ara la presideix l'ansietat. En tot moment han de passar coses. Si la comèdia frena, decau l'interès –els mitjans ho notem– i la inquietud s'apodera dels espais polítics i d'influència. I això fa que tot sigui més efímer. Els 14 anys de Felipe González a la Moncloa o els 23 anys de Jordi Pujol al Palau de la Generalitat són ara impensables. Pedro Sánchez ja ens sembla un polític en retirada (més encara aquesta setmana) i a Catalunya veiem com es van consumint les generacions de polítics i cap dels tres darrers presidents ha aconseguit esgotar el mandat de quatre anys. Els que encara tenim viu el record del procés estatutari de 2006 vam viure una dècada després el procés independentista i n'estem segurs que, més aviat que tard, les coses es tornaran a accelerar. Res a veure amb l'estabilitat dels 80 i els 90.\nUn ritme més accelerat i uns codis més durs. El domini de les emocions a l'hora de fer política –que a vegades té rendiment a curt termini i estalvia als protagonistes la rendició de comptes– i una certa futbolotització del debat ha alimentat les posicions més maniquees, expulsat de la discussió pública els grisos i ara ja és normal que els polítics d'una banda i l'altra del riu amb prou feines se saludin i siguin incapaços d'entendre's, que tots els mitjans estiguin etiquetats i ofereixin les "veritats" que busquen els seus lectors més militants i que el desprestigi personal estigui a l'ordre del dia.\nAquesta setmana li ha passat a Pablo Iglesias, però la duresa i la manca de miraments també s'ha practicat amb els polítics independentistes, i en aquest cas no només escurçant les seves vides polítiques i erosionant el seu prestigi. Se'ls ha perseguit penalment privant-los de llibertat o obligant-los a exiliar-se. Iglesias ha comès errors com el seu cabdillisme, comprar-se un xalet que engreixava la taca de la incoherència o aixecar massa el llistó de les expectatives. Allò d'assaltar els cels necessitava alguna cosa més que condicionar el govern espanyol i uns bons resultats a la perifèria espanyola.\nLa màquina de fang no ha tingut miraments. Amb la vida personal d'Iglesias i la seva família, amb el seu domicili o amb la seva acció política intentant obrir-li mil-i-una causes judicials. Alguns mitjans i partits estan disposats al que faci falta per blindar l'statu quo. Els mateixos que van fer moixaines a Albert Rivera quan els feia servei el seu "Podem de dretes" són els que han triturat Iglesias fins al punt de convertir-lo en un actiu tòxic, en un rei Mides a la inversa. I per això el més brillant i disruptiu dels polítics que es presentava el dimarts a Madrid se n'ha hagut d'anar a casa.\nCom li passa al discurs d'Iglesias, el procés independentista també incorpora acceleració i unes altes dosis d'emocionalitat. I, com deia, també és durament combatut per les forces més reaccionàries. Ara que Iñigo Errejón sembla "reconduït" i Iglesias està arraconat malgrat la vigència de moltes de les reivindicacions del 15-M, l'independentisme és l'únic projecte polític que manté una agenda de ruptura.\nPer això no ens ha de sorprendre que, a falta d'alcaldades i xalets, es demanin fiances de 4,5 milions d'euros com la que afronta Albert Royo per, des de la paradiplomàcia i d'un òrgan participat pel Govern com és el Diplocat, explicar al món què estava passant a Catalunya. Un cop més, el conte vora el foc del PP i el PSOE després de cada atemptat d'ETA quan afirmaven amb posat greu que tots els projectes polítics són defensables en democràcia i de forma pacífica queda en evidència. La trituradora no s'atura i els discursos més involucionistes s'han apoderat de l'acció política conservadora mentre els progressistes més moderats s'amaguen sota la taula amb la connivència d'alguns poders durs. Serà difícil donar-hi la volta mentre els amenaçats de ser triturats no siguin capaços de combatre l'hegemonia cultural de l'autoritarisme concertant estratègies -no cal que projectes polítics- i obrint espais sense temes vetats.\nQure ha passat...\nPer Virtual mix el 9 de maig de 2021 a les 13:58\nCom es que ERC i Jxcat no s´han posat d´acord, es que el seu ego es més fort que el propi resultat de les eleccions, es qaue Jxcat no vol un president republica, per sobre d´ells, es que Waerloo pesa més que tota la independencia en bloc, en resum Puigdemont ha fet fracasa la poca ilusió que us quedava...\nI mirem als altres ...\nPer Berguedà serè el 9 de maig de 2021 a les 08:03\nSí sí anem mirant els defectes dels altres, i ens oblidem dels nostres. Familia Pujol a punt d'anar a judici, milions d'euros gastats en el procès, pagats per tots, mentides i enganys dia sí dia també....i aquí som molt imaginatius i sobretot molt espabilat.. Els altres son tontos.\nEl desastre que s'apropa\nPer Nom el 8 de maig de 2021 a les 23:31\nEl mandat d'ERC, de la mà dels Comuns i la CUP serà una trituradora de classes mitjanes i una amenaça per a les empreses que obrirà les portes al nostre VOX català, que es el PSC\n"...el més brillant i disruptiu dels polítics ..."\nPer Anonim 1234 el 8 de maig de 2021 a les 10:29\nNo t'enganyis a tu mateix, amic meu. Aquest Iglesias està tant en contra de la independencia de Catalunya com qualsevol de VOX. Feia la comedia de "conmigo lo tendríais más fácil" per a captar vots independentistes, però a l'hora de la veritat no vol ni sentir parlar de que el seu pais es quedi sense Catalunya. Aquest tipus, de brillant i disruptiu res. O és que potser, tot el temps que ha estat vicepresident del govern espanyol, ha fet alguna cosa per Catalunya, pels presos, etc.? No ha fet res. No és més que la mentida que gent com els de ERC es dediquen a escampar: que l'anticatalanisme és exclusiu de la dreta i que l'esquerra espanyola no és anticatalana, per intentar crear la imatge de "si ens volem independitzar, hem de ser d'esquerres", un gol que a mi ni m'han colat ni em colaran mai. No facis veure que no saps que tota aquesta maquinaria judicial que s'està carregant a tothom que hagi tingut a veure amb l'independentisme està passant amb el PSOE al poder. No fingeixis que no ho veus.\nEn peu diu\nPer Silvestre el 8 de maig de 2021 a les 09:07\nNo hi ha mes cec que qui no vol veure. Us pixen a sobre i dieu que plou.


El Casal ‘La Llavor’ distribuïra el suplement especial que La ‘Directa’ edita amb motiu del judici contra el referèndum | El Prat Llibertari\nEl Casal ‘La Llavor’ distribuïra el suplement especial que La ‘Directa’ edita amb motiu del judici contra el referèndum\nJanuary 28, 2019 in Actualitat, LLIBERTATS, POLÍTICA\n«La ‘Directa‘, llança 80.000 exemplars gratuïts de la publicació ‘La Defensa’ amb motiu del judici contra dotze polítiques i líders independentistes que començarà, previsiblement, la primera setmana de febrer al Tribunal Suprem. Entitats i col·lectius de l’entorn solidari ho han fet possible»\nIrregularitats per norma, un tribunal controla “des del davant”, proves de part i com a taló de fons, la precampanya de l’extrema dreta de Vox. Amb aquests titulars arranca el judici, més polític i menys jurídic, contra dotze polítiques i líders independentistes al Tribunal Suprem, la majoria de les quals ja fa més d’un any que compleixen presó preventiva. I amb aquests titulars La Directa obre el suplement especial La Defensa: 80.000 exemplars gratuïts, que es distribuirà arreu del territori. Rere una portada de Joan Negrescolor, Jesús Rodríguez posa llums i taquígrafs a la llarga llista de vulneracions i irregularitats que han envoltat des de l’inici la investigació que ha passat del jutjat d’instrucció número 13 de Barcelona al Tribunal Suprem. Aterrant a la sala penal del màxim òrgan judicial de l’Estat, Gemma Garcia radiografia qui és qui al tribunal, encapçalat per Manuel Marchena, que seu a la banqueta les querellades i David Bou repassa les “proves” que la Fiscalia i l’Advocacia de l’Estat espanyol han demanat que es tinguin en compte a la vista oral: testificals, pericials i documental. Com a teló de fons, Conrad Bosch explica qui són Javier Ortega Smith i Pedro Fernández, dos dels líders de Vox que faran d’advocats de l’acusació popular al judici. A més de la radiografia de la causa, catalogada amb l’epígraf 20907/2017, també hi trobareu un mapa complet, elaborat per Diego Muñoz amb text de Carla Benito, del conjunt de la repressió exercida per l’Estat des de l’1 d’octubre, amb 1.318 persones ferides i 136 detingudes.\nAl Prat de Llobregat el punt de distribucïó serà el Casal Okupat i Autogestionat ‘La Llavor’\nCoop57, Irídia, En Peu de Pau, L’Apòstrof, el Col·lectiu Ronda, Adri Et Volem A Casa, Associació Catalana per a la Defensa dels Drets Humans (ACDDH), Fundació Catalunya, la Intersindical Alternativa de Catalunya (IAC), Free Anna Gabriel i Tamara No Estàs Sola són els col·lectius i entitats que han donat suport i han fet possible la publicació. Ara, serà també una àmplia xarxa voluntària de distribució la que farà arribar La Defensa arreu del territori (podeu consultar alguns dels punts on el podeu trobar a partir de divendres). Busqueu-lo i compartiu-lo a bars, entitats, o mobilitzacions del vostre entorn! Feu-lo córrer!\nAl Prat de Llobregat el punt de distribucïó serà el Casal Okupat i Autogestionat ‘La Llavor’ del numero 2 del carrer Penedés.\nEl Casal es troba obert al públic totes les tardes de dimarts i dijous de 19 a 21.30h. i les nits de divendres de 23 a 2 de la nít. I diumenge a partir de les 19h coincidint amb l’assemblea de gestió d’aquest espai.\nTags: ·Casal "La Llavor", ·Repressió i llibertats\n← 80 anys desprès finalment és fa pública una base de dades de víctimes del franquisme al Baix Llobregat\nUna assemblea oberta convida a les dones pratenques a constituir el comitè local de la vaga feminista del 8M. →


BUS Empresarials » Ressenyes\nArchive for the category Ressenyes\nManual sobre xarxes socials\nAl nostre compte de Twitter moltes vegades retuitem informació que trobem sobre les xarxes socials com a eina de màrqueting. Generalment aquests tuits enllacen a blogs o portals especialitzats on trobeu petits articles sobre el tema. Ara us volem proposar un llibre (electrònic) que no us mostrarà un aspecte determinat o una breu reflexió, sinó tot un manual sobre xarxes socials:\nFLYNN, Nancy: The Social Media Handbook : Policies and Best Practices to Effectively Manage Your Organization’s Social Media Presence, Posts, and Potential Risks. San Francisco : Pfeiffer. 2012. ISBN: 9781118206799\n1: Why Every Organization Needs a Social Media Policy and Compliance Management Program\n2: Social Media and the Law: What Every Organization Needs to Know About Legal Compliance\n3: Social Networking Creates Legal Evidence: How to Manage Records and E-Discovery Compliantly\n4: Regulatory Compliance: Government and Industry Watchdogs Keep an Eye on the Social Web\n5: Privacy, Security, and Social Media: What Every Employer—and User—Should Know\n6: Blog Risks and Compliance Rules\n7: Mobile Devices Drive Social Media Risks\n8: Seven-Step Action Plan for Successful Social Media Policy and Compliance Management\n9: Conduct a Social Media Policy Audit\n10: Writing Effective Social Media Policies\n11: Content Rules are Critical to Compliance\n12: Enforce Policy Compliance with Education\n13: Reputation Management: Responding to and Recovering from a Social Networking Nightmare\n14: Sample Policies: Social Media, Blogs, and Related AUPs\n15: Glossary of Social Media, Legal, Regulatory, and Technology Terms\nRecordeu que per llegir-lo cal que accediu des d’ordinadors del Campus o utilitzant l’Accés des de casa.\nLes biblioteques de la Universitat Autònoma de Barcelona són, com la mateixa institució, entitats amb una història curta; però, malgrat que van començar la seva activitat fa menys de cinquanta anys, els seus fons han assolit una importància considerable i superen en quantitat els de moltes universitats centenàries del nostre context. Les col•leccions de fons antics de les biblioteques de la UAB són, per aquesta mateixa raó, limitades, si bé se n’han anat creant algunes d’especialitzades d’importància i valor singulars.\nMoltes són col•leccions úniques, fruit del treball persistent del personal bibliotecari, del professorat i de la generositat de moltes persones particulars, que han donat o llegat a la nostra universitat els seus arxius, les seves biblioteques personals o les seves col•leccions especialitzades. Aquestes col•leccions comprenen molts àmbits de les ciències i de les humanitats i, molt sovint, es tracta de col•leccions úniques al nostre país. Hi trobareu també un ampli ventall de tipologies documentals en llengües diverses, des dels mapes ﬁns als audiovisuals, des de les revistes i diaris ﬁns als cartells, des dels fons antics ﬁns als més actuals, arxius personals i fons institucionals.\nPer donar a conèixer aquestes col•leccions, el Servei de Biblioteques a elaborat el llibre Col•leccions singulars a les biblioteques de la Universitat Autònoma de Barcelona, que trobareu a les diferents biblioteques de la UAB i, en versió digital, al ddd.\nGràcies a una donació del Museu d’Història de Sabadell, hem afegit als nostres fons el llibre Made in Sabadell. Aquest llibre neix a partir d’una exposició conjunta dels Museus Municipals de Sabadell que es va poder veure al Museu d’Art i al Museu d’Història des del 31 d’agost de 2011 fins a l’1 de juliol de 2012.\nDins d’aquesta publicació trobareu contribucions d’Àngel Cebollada i de Montserrat Llonch, ambdós professors a la Universitat Autònoma de Barcelona. A més, una bona part de les altres persones autores dels textos inclosos en aquesta obra van ser estudiants de la nostra universitat.\nPel que fa al contingut, trobareu textos que parlen de la geografia de Sabadell, del seu passat (i present i futur) industrial, de l’educació, la recerca, l’esport i la cultura.\nFins i tot trobareu una part que ens parla de les particularitats de la parla sabadellenca i vallesana, i del que s’ha dit i escrit sobre la ciutat. Especialment recomanable per al públic local, que potser descobrirà que l’estrep només es diu estrep a Sabadell i que per a la resta és pega dolça o regalèssia.


ENQUESTA DE LA FESP-UGT ESTATAL SOBRE EL TELETREBALL EN CONFINAMENT – UGT EDUCACIO\nInici > ACTUALITAT > ENQUESTA DE LA FESP-UGT ESTATAL SOBRE EL TELETREBALL EN CONFINAMENT\nParticipa en la nostra enquesta sobre el teletreball en nivells no universitaris\nLa situació educativa derivada per l’emergència sanitària causada per la pandèmia de la Covid-19 ha provocat que, en un termini brevíssim de temps, els i les docents haguessin d’afrontar el repte de realitzar tota la seva activitat a través del sistema de teletreball.\nFeSP-UGT llança una enquesta per a conèixer la teva opinió sobre el teletreball en l’Ensenyament en nivells no universitaris.\nEstem convençuts que aquest sistema, implantat ara precipitadament per necessitat, cobrarà importància en un futur molt pròxim. Creiem que les seves condicions han de ser negociades amb les Organitzacions Sindicals i regulades, tant en el futur Estatut de la Funció Docent o, en la normativa educativa, com en els convenis col·lectius que regulen les condicions laborals en l’àmbit de l’Ensenyament Concertat i Privat.\nRecentment, FeSP-UGT ha sol·licitat a les organitzacions patronals de l’Ensenyament Concertat i Privat la negociació d’un ‘Pla Sectorial d’Inclusió Tecnològica’. A més, sol·licitarà al Ministeri d’Educació i Formació Professional la negociació d’aquestes matèries en el futur Estatut de la Funció Docent.\nL’objectiu de FeSP-UGT és regular el teletreball, el treball online, la desconnexió digital i altres aspectes afins que no estan actualment recollits ni en l’Estatut Bàsic de l’Empleat públic ni en els convenis col·lectius.La teva opinió, mitjançant aquesta enquesta anònima, ens permetrà conèixer millor com s’ha viscut està situació extraordinària per part dels veritables professionals del sector. Et portarà tres minuts, després pots compartir-la amb els teus companys.\nFeSP-UGT no recollirà ni emmagatzemarà, ni directament ni indirecta, cap dada personal en l’emplenament d’aquest formulari. La informació recollida serà utilitzada de manera anònima per a la realització d’estudis i estadístiques sobre el tema de l’enquesta.\nL’enquesta està feta íntegrament en castellà perquè estem recollint dades de totes les Comunitats Autònomes.\nPunxa per a accedir a l’enquesta\nConferència de premsa d’inici de curs del MUCE.\n12 de Setembre de 2017 28 de Setembre de 2017


Jornada El Futur de les competències professionals a Catalunya. Serveis a les empreses. Departament d'Empresa i Coneixement\nJornada El Futur de les competències professionals a Catalunya. Serveis a les empreses\nAuditori del Palau de la Generalitat, 19 de setembre de 2019\nLa Secretaria d'Empresa i Competitivitat, el Consell Català de Formació Professional, l'Agència per la Qualitat del Sistema Universitari de Catalunya i la Direcció General d'Anàlisi i Prospectiva han organitzat una jornada sobre el futur de les competències professionals a Catalunya en l'àmbit dels serveis a les empreses. Aquesta és la segona d'un total de quatre jornades sectorials que pretenen reflexionar sobre quines competències professionals s'han de desenvolupar en els sistemes universitari, d'ensenyament i de treball per tal d'anticipar quines seran les competències que es requeriran en el món laboral els propers anys i establir les bases inicials per establir un sistema prospectiu de competències professionals a Catalunya.\nL'acte, conduit per Josep Rius, director general d'Anàlisi i Prospectiva, va ser inaugurat per Joaquim Ferrer, secretari d'Empresa i Competitivitat, que va explicar que com Administració hem d'escoltar les demandes i problemàtiques de les empreses i els centres de formació de tots els nivells. Només amb el coneixement mutu, el debat i el consens podrem enfocar les polítiques cap a un camí al servei de les empreses i les persones.\nQuan discutim sobre competències professionals el que volem és reforçar totes les potes de la formació que acaben revertint en el mercat de treball, la formació professional, la universitària i la formació no reglada que es fa dins de les mateixes empreses. La potenciació del coneixement és un factor clau de la competitivitat i el ritme del canvi és exponencial i ens genera reptes a tots.\nLa jornada va comptar amb Xavier Sala-i-Martin, catedràtic d'Economia de la Universitat de Columbia i amb Josep Miquel Piqué, president de La Salle Technova i de l’Associació Internacional de Parcs Científics i Àrees d'Innovació com a ponents principals. El primer va destacar que cal formar persones en allò que ens fa persones, no treballadors. Les màquines substituiran els humans en moltes tasques però no en creativitat, empatia, inteligència real, que no s'ha de confondre amb l'artificial. Piqué argumenta la necessitat de crear valor i treballar en la innovació oberta, així com articular la triple hèlix a partir dels reptes i prototipar. Cal que el sistema català sigui d'universitats emprenedores.\nLa primera de les taules rodones de la jornada es va centrar en l'àmbit de la Formació Professional i va estar moderada per Joan Lluís Espinós Espinós, director general de Formació Professional Inicial i Ensenyaments de Règim Especial i va comptar amb Muntsa Vilalta Cambra, directora general de Comerç; Sílvia Miró, directora de Polítiques d'Ocupació i Formació de PIMEC; Jordi Arrufí, director de Digital Transformation Projects & DLab Director de la Fundació Mobile World Capital Barcelona i Antoni Oliva, director executiu de 22@network. Els diversos ponents van tornar a destacar, com a l'anterior Jornada, que el sistema educatiu i l'empresa han de reforçar el seu vincle, treballar de forma conjunta, adaptant els continguts formatius, que han de ser polivalents i personalitzats, a les necessitats canviants del mercat. La flexibilitat i treballar fórmules cada cop més duals (sobretot en pimes), més col·laboratives, és clau. El coneixement és també aconseguir l'adquisició de competències que permetin adaptar-nos a l'evolució del mercat i aconseguir una alta ocupabilitat de les persones.\nLa segona taula de la jornada es va dedicar a la formació universitària i va estar moderada per Mercè Chacón, directora general de Planificació en l'àmbit d'Universitats i Recerca, i va comptar amb Ariadna Rectoret, directora del Consorci per a la Formació Contínua de Catalunya; Martí Casadesús, director de l'Agència per a la Qualitat del Sistema Universitari de Catalunya; Maria Caprile, directora de recerca i sòcia fundadora de Notus i National expert d'Espanya a CEDEFOP; Mar Alarcón, fundadora i CEO de SocialCar i cofundadora i sòcia de 19NStrat i Fernando de la Rosa, fundador de Foxize School. Els ponents van coincidir en que hem de treballar per crear una vinculació estreta entre recerca, transferència i empresa. El sistema de formació superior ha de ser l'adequat a les necessitats de les persones i a la bona gestió del talent, que cal retenir. S'han de construir intercanvis i passarel·les entre els estudis universitaris i la FP superior, fomentar la FP post-obligatòria de nivells 4 i 5 i el reconeixement de la formació no formal. Cal col·laborar, invertir i arriscar-se.\nLa cloenda va anar a càrrec del conseller de Polítiques Digitals i Administració Pública, Jordi Puigneró, que va manifestar que en un futur proper, amb revolució digital i envelliment de la població a Europa, la possibilitat del teletreball farà que tot el panorama laboral canvi radicalment.\nTaula rodona sobre el futur de les competències professionals en l'àmbit de la Formació professional\nCompetències professionals en retail [1,17 MB ]\nEl futur de les competències professionals [503,28 kB ]\nSegona ponència. La transformació dels perfils professionals en els serveis a les empreses. Com formar els nous professionals\nEcosystems of innovation and the role of the entrepreneurial university [2,69 MB ]\nTaula rodona sobre el futur de les competències professionals en l'àmbit de la formació universitària\nLa transformació dels perfils professionals en els serveis a les empreses : com formar els nous professionals [1,45 MB ]\nEl futur de les competències professionals en l'àmbit de la formació universitària [1,5 MB ]\nRegional innovation scoreboard. Edition 2019 [645,95 kB ]\nPrograma de la Jornada [246,64 kB ]\nData d'actualització: 19.09.2019


Unides Podem proposa que la Generalitat actue front al gran augment de casos d’ansietat i depressió en el treball\nFerran Martínez reclama l’elaboració d’una estratègia valenciana per a detectar i previndre les psicopatologies associades al treball, garantir el seu reconeixement en les baixes laborals i prendre mesures contra l’augment de la precarietat en el treball\nEl grup parlamentari Unides Podem ha presentat en Les Corts Valencianes una proposició no llei en la qual proposa que el INVASSAT (Institut Valencià de Seguretat i Salut en el Treball) realitze un informe anual sobre la salut mental en el treball, associat entre altres, a casos d'estrés, ansietat, esgotament i depressió.\nEl diputat d'aquesta formació, Ferran Martínez, ha explicat que aquest informe ha de comptar amb una base dades pròpia, així com amb anàlisis i estadístiques sobre la incidència d'aquests casos per sector i activitat professional, incloent també l'edat i la perspectiva de gènere, les condicions laborals en funció dels salaris, el tipus de contracte i els horaris.\nEl parlamentari reclama així mateix que el Consell elabore una estratègia valenciana sobre psicopatologies associades al treball que garantisca una adequada prevenció, detecció i tractament, a més del seu reconeixement com a malalties laboral, i insta que es facen efectives polítiques que garantisquen una millora dels salaris, la reducció de la precarietat i la temporalitat en els contractes.\nMartínez ha argumentat que “el canvi del model productiu ha transformat profundament els riscos laborals i els entorns de treball”. Així, ha advertit que “cada vegada s'observa un major control i monitoratge dels treballadors, amb uns límits cada vegada més difusos de les jornades laborals, el creixement de serveis d'atenció interpersonal o la incertesa sobre el propi futur laboral”. Aquests, ha indicat, “són alguns dels principals factors de risc que expliquen l'augment vertiginós de les psicopatologies associades al treball que deriva també en l'increment any rere any del consum de psicofàrmacs com a ansiolítics i anti-depressius”.\nParal·lelament, ha esgrimit informes de l'Organització Mundial de la Salut, que pronostiquen en 2020 l'ansietat i la depressió relacionades directament amb l'estrés laboral seria la principal causa de baixa laboral, i dades, com els que reflecteix la VII Enquesta Nacional de Condicions de Treball, segons la qual, el 60% dels enquestats considerava que el treball ha agreujat o produït la seua depressió.\nAquestes xifres, ha advertit, “revelen una nova realitat que hem de ser capaces de revertir en aquesta dècada que acabem de començar. La Comunitat Valenciana ha de poder crear un pla de xoc propi contra l'estrés laboral i per a parar la tendència a l'alça de la depressió en la nostra societat. Hem de poder establir un pla propi que siga també exemple per la resta de comunitats capaç de fer front a les noves realitats dels entorns de treball i puguen revertir la tendència a l'alça de les psicopatologies associades al treball en les nostres societats”.


Verd de Terra: de juny 2011\nEl dia 30 de maig per la vesprada va pedregar a la nostra horta. A 4 km, a l'hort de Lola, a Genovés, ni va ploure; una sort, ens queda la collita d'ella. La nostra tornarà a recuperar-se, segur!.\nHem intentat ajudar arruixant tot amb un purí d'ortiga, que varem fer aquest hivern, per estimular les plantes.\nPublicat per Adelina a 21:03 0 comentaris\nLa primera quinzena de maig collírem la ceba roja, tot anava amunt, verd molt verd, obrirem les carabassetes, disfrutàrem de mirar les tomaqueres i les primeres tomaques.\nPublicat per Adelina a 20:55 0 comentaris\nEl passat maig presentarem el nostre projecte de venda a Carcaixent. Ens reunirem amb gent de Carcaixent i Alzira interessats en consumir productes ecològics i en establir una relació diferent amb els productors i productores. Va ser una reunió molt profitosa, pensem que per a tots i totes les que estàvem allà, i esperem que amb el temps assolirà un grup de consum a la Ribera.\nJa en Maig, en concret el dia 5, plantàrem la segona barraca de tomaqueres, amb dues varietats valencianes. Decidirem no tapar-les perquè anem cara al bon temps, de fet les altres li llevarem la manta per posar les canyes i preparar la barraca, al igual que les rastreres que ja no cabien dins.\nPublicat per Adelina a 20:40 0 comentaris\nPimentons i albergínies\nEl dia 15 d'abril plantàrem les albergínies i els pimentons al costat de les carabassetes.\nHem plantat la varietat d'albergínia raiada o de Gandia, molt valorada en la zona i la de boli que és allargada com un alficòs. De pimentons hem plantat: de fregir, de torrar, un poquets del Piquillo, del Padrón i nyores.\nHo hem tapat en manta tèrmica per protegir-los del fred i mantenir una temperatura més constant, a més d'evitar les inclemències del temps.\nPublicat per Adelina a 20:34 0 comentaris\nSembràrem 3 tipus de bajoqueta el 2 d'abril, la foto ens demostra la força del brot d'un fesol. Impressionant, no?\nPublicat per Adelina a 20:26 0 comentaris\nEl 30 de març plantàrem les primeres tomateres, 2 tires per a fer barraca, 1 tira de terreres de la pera i una altra d'ensalada, després les tapàrem amb manta tèrmica per protegir-les del fred.\nPublicat per Adelina a 20:19 0 comentaris


Home » Impermeabilització\nImpermeabilització líquida terrats cobertes marquesines Vic Catalunya\nEl sistema de Impapol Resin, està basat en els més de 20 anys d’experiència i èxit en Impermeabilitzacions i paviments.\nTé problemes de humitats? Vol rehabilitar el seu terrat o teulada?\nA impapol Resin disposem de la tecnologia, experiència i personal per a una bona impermeabilització de terrats i cobertes, dipòsits, Canals d’aigua, jardineres, murs, banys, marquesines, etc. També som especialistes en paviments per tot tipus d’usos\nLa nostra tècnica de impermeabilització s’adapta a qualsevol superfície. Garantia de 10 anys, amb certificat DITE, prova d’estanqueïtat\nImpermeabilització de teulada de pissarra amb poliurea calenta. Màxima impermeabilització i resistència a temperatures extremes.\nImpermeabilització terrat membrana líquida poliuretà acabat amb grava.\nEls processos bàsics que apliquem en el tractament de impermeabilització en terrats i cobertes segueixen els següents passos:\n– Neteja i sanejament de la superfície per un correcte ancoratge dels materials d’impermeabilització.\n– Obrim les juntes per fer-ne el sanejat i aconseguir una perfecta unió dels materials impermeabilitzants.\n– Aplicació capa Geotex en Omega per armar la juntes de dilatació.\n– Aplicació capa de Geotex en punts singulars com són mitjes canyes, desaigües, etc.\n– Realització del reajuntat i reparació o substitució de les peces trencades.\n– Aplicació d’una primera capa d’imprimació epoxi base aigua.\n– Seguidament es fa la reparació de fissures amb massilla de poliuretà.\n– Aplicació d’una 1ª capa de membrana líquida de poliuretà monocomponent.\n– Aplicació d’una 2ª capa de membrana líquida de poliuretà monocomponent\n– Opcional: Acabat final amb vernís de poliuretà alifàtic (per evitar pèrdua de color i millorar l’enduriment de la membrana).\nImpapol Resin disposa de diferents opcions d’acabat Antilliscant i Decoratiu amb una àmplia gama de colors.\nLa millor solució als seus problemes de degoters i humitats en terrats, cobertes, balcons, marquesines, dipòsits, plats de dutxa, jardineres, … el sistema ImpapolResin s’adapta a totes les superfícies.\nImpermeabilització paviment transitable bodega Penedès. Impermeabilització líquida coberta Mataró.\nContacti amb nosaltres omplint el següent FORMULARI o truqui al 660 467 893 i trobarà la millor solució als problemes d’humitat i impermeabilització.


Maurici Balsells / Pintura de figura humana | Centre Cívic Ateneu Fort Pienc\nHome Exposicions Maurici Balsells / Pintura de figura humana\nComissariada per Taller Balam\nL’obra de Maurici Balsells és majoritàriament figurativa i se centra en el cos humà, però vist d’una forma no naturalista, més aviat tendeix a l’expressionisme. Són cossos plens de color, de dramatisme i de violència, on la seva contemplació no ens deixa indiferents. Són uns cossos en una posició irreal, anormal, dolorosa. Però, malgrat tot, Balsells aconsegueix una certa placidesa i l’auto reconeixement en la seva contemplació.\nL’artista explica: “Pel que fa la meva obra és en la seva gran majoria figuració humana de gran format. Sempre pinto el mateix quadre, una vegada i un altre, introduint subtils matisos ja siguin tècnics, de composició, temàtics o que directament i voluntàriament escapen al meu control: figura humana anònima a una escala pròxima a l’1:1 amb la intenció de dur a l’extrem la sensació d’empatia que la figuració humana ofereix. La meva intenció és retratar l’ànima a través de la metonímia, relació de continent-contingut, ja que penso que l’ànima, com Déu(s) o com l’Amor té encara quelcom de misteriós, de metafísic, que la fa més competència de l’Art que de la ciència. Per a fer-ho la factura de la meva obra és d’inspiració expressionista com no podria ser d’una altra manera. Pinto els sentiments des dels sentiments, l’ànima des de l’ànima, cosa que m’és fàcil, ja que sempre pinto el “mateix quadre” i així no he de pensar gaire. A estones (series, èpoques, moltes) faig jo mateix la meva pintura i fins i tot els meus suports per a posar-hi part d’aquesta ànima des d’abans de posar-me a pintar com si part d’ella s’impregnés en tot el que faig i podés arribar a la d’algú altre”\nApertura i visita guiada 21 d’octubre, 19 h. – Cal inscripció prèvia


El subdelegat del govern a Girona afirma que 'no hi ha solució miraculosa' a la prostitució - El Gerió Digital\nAraGirona.cat va denunciar l'aparició de prostitució de carretera al Google Street View\nDijous, 18 de febrer de 2010 05:00h\nFrancisco-Busquets amb el nou comissari de fronteres, Santiago Lubián © ACN\n'El tema és molt més complex, llarg i difícil de solucionar del que sembla', ha explicat el subdelegat que exposa que el temps acaba demostrant que aquestes aparents 'solucions miraculoses' no posen punt i final a la prostitució. En aquest sentit, afirma que ni un ajuntament ni una policia sols poden acabar amb aquesta situació i que el que cal és 'treballar colze a colze' entre administracions i cossos policials per evitar que hi hagi dones 'extorquides i explotades'. Francisco-Busquets afirma que des del punt de vista legislatiu cal fer una llei que 'deixi els camps més clars del que estan ara' i recorda que, de fet, la prostitució no està prohibida. 'La policia el que fa, que és l'únic que pot fer, és perseguir les xarxes', ha explicat el subdelegat. Francisco-Busquets afirma que la policia espanyola 'no ha d'incrementar la feina' perquè fa 'molts anys que hi estan posant tot el que hi ha de posar i més'.\nEn relació al macroprostíbul que hi haurà a la Jonquera amb un centenar d'habitacions i aforament per a més de 500 clients i que es construirà tot i l'oposició de l'Ajuntament, Francisco-Busquets ha afirmat que segurament a dins hi treballaran dones extorquides i que el que la policia farà serà intentar que denunciïn la situació i combatre contra les xarxes que es dediquen al tràfic de dones.\nEl nou comissari de fronteres de la Jonquera, Santiago Lubián, que ha pres possessió del càrrec aquest dimecres, ha explicat que el cos policial el que fa es 'acatar la llei' i que si el macroprostíbul es construeix el que faran serà 'actuar amb totes les nostres competències'. Lubián serà l'encarregat de coordinar la zona fronterera i les prioritats són lluitar contra la immigració il·legal, el tràfic de dones, l'explotació laboral i el tràfic de drogues.\nFrancisco-Busquets ha afirmat que tant la policia espanyola com la guàrdia civil estan oberts a col·laborar amb els Mossos d'Esquadra en els punts on creguin que poden fer actuacions plegats en matèria de seguretat ciutadana. El subdelegat respon així a les peticions d'alguns ajuntaments que reclamen que els cossos policials sumin esforços per millorar la seguretat ciutadana. 'Hi hauria d'haver una petició formal per no trepitjar ulls de poll ni ficar-nos on no ens demanen', ha afirmat el subdelegat.\nEl secretari general d'Interior, Joan Boada, ha recordat aquets mateix dimecres que la seguretat ciutadana és competència dels Mossos d'Esquadra i que fan la feina amb 'eficàcia'. Per tant, descarta que acordin col·laborar amb policia espanyola o guàrdia civil en aquest aspecte. 'Doncs girem full, en això no insistiré, el senyor Boada sap el què diu', ha conclòs Francisco-Busquets.


162 organitzacions exigeixen política comercial més democràtica | Intersindical Valenciana\n02 / 02 / 2018 | Intersindical\n162 organitzacions de tot Europa han exigit, en una carta a la Comissió Europea, que la política comercial europea siga més democràtica.\nIntersindical participa en aquesta iniciativa\nLa declaració va ser lliurada a la Comissària Europea de Comerç, Cecilia Malmström, en ocasió de la primera reunió d’un grup consultiu recentment establert sobre els acords comercials de la UE.\nLes organitzacions que representen la societat civil organitzada, com sindicats, llauradors i ecologistes, sostenen que cal un canvi profund en l’enfocament de les negociacions comercials de la UE per restaurar la justícia, la responsabilitat democràtica i el compliment dels drets humans.\nPer començar hi ha d’haver un procés democràtic i transparent des del seu inici, tant a nivell europeu com dels estats membres, per tal de garantir que la política de comerç i inversió represente l’interès general i beneficie les majories socials i no al poder corporatiu com ho fa en l’actualitat.\nLa crida es produeix un cop constatat que les institucions europees han ignorat per complet l’oposició pública generalitzada als acords comercials neoliberals com TTIP i CETA. En no haver-se produït cap canvi en la forma en què la UE negocia els acords comercials, s’indica que les veus de la ciutadania no han estat escoltades.\nLes entitats signants de la carta proposen passos concrets que s’han de prendre en compte per establir un control democràtic sobre la negociació i la conclusió d’acords de comerç i inversió.\nLes propostes inclouen:\n• Una consulta pública i l’aprovació parlamentària (tant a nivell nacional, regional i europeu) de nous mandats de negociació;\n• Totes les parts interessades han de tenir igual oportunitat de proveir aportacions als que prenen les decisions abans, durant i després de la negociació;\n• Transparència total del procés de negociació, inclosa la publicació de textos consolidats;\n• Prioritzar l’interès general per sobre d’altres interessos comercials privats;


Ivan Stambolić - Viquipèdia, l'enciclopèdia lliure\nPolític i comissari polític\nIvan Stambolić (Иван Стамболић) (5 de novembre de 1936 - 25 d'agost de 2000) va ser un membre del Partit Comunista de Iugoslàvia i President de la República de Sèrbia als anys 80 que va ser assassinat. Nebot del polític Petar Stambolić, Ivan es va graduar en dret a la Universitat de Belgrad. A la primavera del 1986 assoleix la presidència de Sèrbia. Ell va ser amic i mentor de Slobodan Milošević, a qui recolzaria a l'elecció com a nou líder de la Lliga dels comunistes serbis. Stambolić va estar tres per defensar la candidatura de Milošević, qui va aconseguir una victòria molt ajustada.\nStambolić i Milošević compartien punt de vista sobre les províncies autònomes de Sèrbia, Kosovo i Vojvodina, sent partidaris de canviar la constitució per apropar les relacions d'aquestes dues províncies amb el centre. Stambolić va aconseguir guanyar el 30è congrés de la Lliga dels comunistes iugoslaus de 1986, i va preparar una comissió per estudiar els possibles canvis constitucionals que s'aprovarien en 1989. També volia protegir els drets dels Serbis i Montenegrins a Kosovo, insistint ja en 1982 que lluitaria per açò, inclús si els seus detractors l'acusaven de ser un nacionalista partidari de la Gran Sèrbia. Milošević també recolzava aquesta idea, diferent ambdós en la velocitat i temps necessaris per portar-ho a terme.\nDragiša Pavlović, successor de Milošević i lleugerament liberal s'oposà a aquestes idees sobre l'assumpte dels Serbis de Kosovo, al·ludint que s'estava fent amb una "velocitat promesa a l'extrem". Milošević acusà Pavlović de ser tous amb els Albanesos radicals, contrari als consell de Stambolić. Els dies 23 i 24 de novembre de 1987 a la huitena sessió del partit comunista serbi, que va durar 30 hores i s'emeté en directe per televisió, Milošević va fer que Pavlović dimitís, avergonyint Ivan Stambolić, qui va haver de dimitir dies després per la pressió dels seguidors de Milošević.\nEn desembre de 1987, Stambolić va ser oficialment substituït per Petar Gračanin, a qui el mateix Milošević substituiria en un any.\nStambolić va desaparèixer misteriosament el 25 d'agost de 2000, encara sota mandat de Slobodan Milošević. El 28 de març de 2003 la policia revelà que va ser assassinat a Fruška Gora per vuit agents de la Unitat d'Operacions especials Jedinica za specijalne operacije. El cos va ser trobat en 2006.\nEl 18 de juliol de 2005 aquestos agents varen ser trobats culpables de l'assassinat, que va ser comès per ordre del mateix Slobodan Milošević.\nA Wikimedia Commons hi ha contingut multimèdia relatiu a: Ivan Stambolić\n↑ Descobreixen el cos de l'expresident serbi Ivan Stambolic, segrestat i assassinat l'any 2000 3-24.cat\n↑ «Ulemeku 40 godina, Markoviću 15» (en serbi). B92, 18-07-2005.\nObtingut de «https://ca.wikipedia.org/w/index.php?title=Ivan_Stambolić&oldid=21098358»\nLa pàgina va ser modificada per darrera vegada el 10 maig 2019 a les 01:20.


Alírica: Adàmic Sánchez Piñol\nAdàmic Sánchez Piñol\nAhir a primera hora vaig sentir per la ràdio que Sánchez Piñol havia tret nou llibre: Tretze tristos tràngols. Tot i que la notícia em servia de despertador, vaig reaccionar pensant el que deu pensar qualsevol aquests dies en sentir o llegir el títol: que feia una referència del tot explícita a Cabrera Infante, fos quina fos la intenció de l’autor.\nDoncs resulta que no, si és que ens volem creure Sánchez Piñol (que jo no me’l crec, ni que em posés l’excusa de l’inconscient o de qualsevol altra bestiesa per l’estil). En una entrevista d’ahir mateix a La Vanguardia, l’home responia a la inevitable primera pregunta de Rosa Maria Piñol (la Piñol és una entrevistadora intel·ligent):\nEl título de su libro evoca los Tres tristes tigres de Cabrera Infante. ¿Es un homenaje?\nLa verdad es que ni me acordé del libro de Cabrera. Pero en uno de los cuentos, "El Rei de Reis i les dues ciutats", sí hago un homenaje a Borges y su relato "Los dos reyes y el laberinto", que me parece perfecto, imposible de mejorar.\nDoncs molt bé, home. I què més? No és que em sembli malament que no vulgui fer cap homenatge a Cabrera ni que no em sembli bé que el vulgui fer a Borges, però recoi Sánchez...!\nPer curiositat vaig llegir una altra entrevista que, també ahir, li feia Ada Castells a l’Avui. Aquesta periodista no li preguntava per CI (¿ella tampoc hi va caure o és que la pregunta va caure després, en l’edició de l’entrevista?; curiositats que a vegades m’intriguen, ja veieu quina tonteria). En canvi, hi vaig trobar aquesta afirmació de SP que gairebé me’l redimeix del pecat de la mentida o la displicència o digueu-ne com vulgueu de les (no) al·lusions caïnites del seu títol:\nEls escriptors surrealistes van inventar un instrument i no el van saber fer servir. No es pot trencar el significat en literatura sinó que el surrealisme ha de servir per donar-li altres formes.\nNo havia sentit mai una afirmació tan encertada sobre els escriptors surrealistes. Al marge que ho faci servir per parlar del component fantàstic de la seva literatura (estic d’acord amb ell que no fa pas ciència ficció), trobo que el que diu té molt de sentit (ens agradi més o menys la cosa fantàstica en literatura).\nAh, una altra d’aquelles curiositats beneites meves: ¿l’editora tampoc va pensar immediatament en Cabrera Infante, quan va rebre l’original sanchezpiñolià?\nEtiquetes de comentaris: Cabrera Infante, literatura, Sánchez Piñol, Tres tristes tigres, Tretze tristos tràngols


Curated by Ariadna Beltrán\nScooped by Ariadna Beltrán\n▶ Tutorial Scratch - Programacion Divertida - YouTube\nFrom www.youtube.com -\tDecember 18, 2013 5:16 PM\nAriadna Beltrán's insight:\nTutorial sobre com usar l'SCRATCH, molt útil per aquells que encara no sabeu com funciona!\nESTÁNDARES DE LA UNESCO DE COMPETENCIAS TIC PARA DOCENTES\nFrom www.youtube.com -\tDecember 10, 2013 6:13 PM\nVídeo molt interessant i que val la pena veure'l. Les TIC i lescompetències dels mestres!\nFrom www.eduapps.es -\tDecember 3, 2013 2:44 PM\nUna web molt útil per trobar Apps pels infants de primària\nFrom www.plataformaproyecta.org -\tNovember 15, 2013 9:55 AM\nLes tablets a l'aula... Una bona web, molt recomenable!!\nTutorial sobre l'Scratch\nRescooped by Ariadna Beltrán from Tic a tac\nEl Punt Avui - Notícia: Menys faltes d'ortografia gràcies al llibre digital\nFrom www.elpuntavui.cat -\tOctober 16, 2013 3:17 AM\nUna investigació demostra el potencial de les noves tecnologies en l'ensenyament La clau és que l'ús de l'ordinador motiva més els alumnes a estudiar (#gitic1112 en aquesta noticia del diari avui esmenten el nostre professor de TIC @maprats\nVia Àngel Pérez Beroy, Cris Llobet\nEducació i les TIC: Els millors posts educatius del mes de setembre\nForo de alto nivel sobre políticas relativas a las TIC y la Educación para Todos: Logros alcanzados y perspectivas de avance | Organización de las Naciones Unidas para la Educación, la Ciencia y la...\nFrom www.unesco.org -\tDecember 10, 2013 6:16 PM\nAnem endevant, aconseguint el que ens proposem i assolint els nostres objectius.\nFrom www.unesco.org -\tDecember 10, 2013 6:09 PM\nInforme curtet de UNESCO sobre les TIC\nFrom blog.reevo.org -\tDecember 3, 2013 1:56 PM\nUn article molt interessant sobre les "lleis" falses que hem establert en l'educació i el punt de vista del Sr. Sebastián Barajas Caseny\nFrom www.plataformaproyecta.org -\tNovember 15, 2013 7:35 AM\nTot sobre les tablets a Ed. Primària... Una web genial, molt recomenable!!\nUn bon exemple de treball amb tablets\nUna explicació genial!\nRescooped by Ariadna Beltrán from EduTIC\nFrom recursostic.educacion.es -\tOctober 16, 2013 3:16 AM\nEn aquest vidio trobarem la resposta a si els nadius digitals són competents digitals


L'Animac homenatjarà el creador de 'Bob Esponja'\nActualitzada 05/02/2019 a les 18:48\nLa Mostra Internacional de Cinema d'Animació de Catalunya projectarà a Lleida 343 films entre el 21 i 24 de febrer\n© La presentació de la 23a edició de l'Animac.\nLa 23a edició de l'Animac, la Mostra Internacional de Cinema d'Animació de Catalunya, que se celebrarà a Lleida del 21 al 24 de febrer, projectarà un total de 343 produccions i enguany tindrà com a tema protagonista la tècnica de l'stop motion. En aquest sentit, el festival oferirà conferències, tallers i altres activitats sobre aquesta tècnica animada.\nL'Animac 2019 comptarà amb la presència de prestigiosos professionals del sector com Peter Lord, conegut per 'Wallace i Gromit', el 'Xai Shaun', 'Chicken Run' o 'Pirates!', que rebrà el Premi d'Honor; o la finlandesa Katariina Lillqvist, l'Animation Master d'Animac 2019. L'altre nom destacat serà el del nord-americà Mark Osborne, creador de 'Kung Fu Panda' i amic personal del recentment desaparegut Stephen Hillenburg, creador de 'Bob Esponja', a qui Animac homenatjarà en aquesta edició. Osborne va treballar amb Hillenburg dirigint les seqüencies d'acció en directe per a 'Bob Esponja: La Pel·lícula', així com les seqüències en viu de les tres primeres temporades de la popular sèrie d'animació infantil.\nAnimac ha tornat a batre el rècord amb 1.050 treballs rebuts en la convocatòria oberta, prop de 300 més que l'any anterior, procedents de fins a 33 països. D'aquests, l'organització ha seleccionat 191 films, els quals sumats als que es podran veure a les retrospectives i seccions oficials, sumen un total de 320 curtmetratges. A més, el públic podrà gaudir de 9 llargmetratges, 4 migmetratges i de 10 peces per a televisió.\nLa programació es desenvoluparà entre la Llotja i el CaixaForum Lleida, a banda de les sessions nocturnes que tindran lloc al Cafè del Teatre i a la Casa de la Bomba.\nAnimac premiarà la finlandesa Katariina Lillqvist i l'estudi barceloní Rodolfo Pastor\nAcord entre Paeria i CCMA per difondre l'Animac


El Servei Jesuïta a Migrants dona atenció virtual sobre a...\nPortada Actualitat El Servei Jesuïta a Migrants dona atenció virtual sobre asil i estrangeria durant l’estat d'alarma\nEl Servei Jesuïta a Migrants dona atenció virtual sobre asil i estrangeria durant l’estat d'alarma\nTambé han realitzat una guia de recursos socials i jurídics per a facilitar la feina de les entitats\nEl CIE d'Aluche, a Madrid\n"Qui mira avui els carrers? Qui serà capaç de veure la vulnerabilitat social que s'esquerda, encara més, amb cada una de les conseqüències d'aquesta crisis sanitària? Aquests dies aflora la cara més oculta i invisibilitzada de la ciutat de Barcelona. La més terriblement injusta. Ara es mostra a plena llum del dia la desigualtat desgarradora dels nostres carrers, però paradoxalment no hi ha ningú per mirar-la, per contemplar-la. I són les persones més vulnerables les que, precisament, estan patint amb més cruesa les conseqüències d'aquesta crisis". Són paraules del conjunt d'entitats que formem el Servei Jesuïta a Migrants, que ha anunciat que inicia un servei d'atenció virtual a les qüestions jurídiques d'asil i estrangeria que puguin sorgir en aquest estat d'alarma. Es podrà contactar amb el servei a través del correu (consultas@sjm.org) o de la pàgina de facebook del SJM.\nAsseguren que són "conscients d'aquest patiment" i volen "ser-hi encara més a prop" i -per això- també han realitzat una guia de recursos socials i jurídics per a facilitar la feina de moltes entitats, fruit "del treball diari amb les persones que atenem". S'anirà actualitzant a mesura que les necessitats i els recursos vagin canviant.\nD'altra banda, així com la setmana passada celebràven el tancament del CIE de Barcelona, des del Servei Jesuïta a Migrants celebren ara el tancament del CIE d'Aluche (Madrid). "Però seguim insistint, ja que encara queda una seixantena de persones internades en altres CIEs de l'Estat. I seguim insistint, perquè si podem viure sense CIE, volem viure sense cap CIE", conclouen.


Les de l'hoquei... sabadellenc - Diari de Sabadell\nLes de l’hoquei… sabadellenc\nNexes d’unió. Unes són de ficció i les altres juguen de veritat, però l’hoquei sobre patins és el nexe per arribar a històries i situacions de la vida real, sobretot centrades en el món de l’adolescència. La sèrie Les de l’hoquei s’ha convertit en líder d’audiència els dilluns amb quotes que han superat el 15%.\nLa Raquel, la Lorena, la Berta, l’Emma, la Laila, la Flor i la Gina són les components d’un equip d’hoquei, el Club Patí Minerva, que lluita per sobreviure davant les reticències del president, l’Enric, que pretén eliminar la secció femenina. Cada capítol té un protagonista sobre el qual gira tot el fil argumental.\nA Sabadell també tenim les de l’hoquei. De fet, acaben de completar la primera temporada competint a Segona Catalana. Els agrada la sèrie? S’identifiquen amb les històries i temes que hi apareixen? Ho hem volgut esbrinar amb les seves protagonistes abans d’un entrenament al pavelló municipal de Sol i Padrís.\nDe les vuit jugadores que ara formen la plantilla només dues no veuen la sèrie. La Sílvia, la capitana, confessa que l’inici va coincidir amb Joc de Trons, però assegura que la veurà. I la Carlota no és de Sabadell i només ha vist algun capítol. Per a la Vinyet, de 14 anys, “està molt bé i no tot gira al voltant de l’hoquei. Tracten temes molt actuals entre els joves com la llibertat d’expressió, l’orientació sexual o les relacions”. Li agrada especialment la Lorena “perquè és molt lliberal, té les idees molt clares i s’assembla força a mi”.\nDe manera unànime, totes coincideixen que les escenes de joc “són una mica pobres perquè les actrius no saben jugar a hoquei, però s’han esforçat per patinar. Jugar és molt complicat i és normal que s’utilitzin dobles”.\nL’Emma i la Lorena són els personatges preferits de les jugadores sabadellenques. Pel seu caràcter i determinació. La portera, l’Alba, ens diu que “es donen situacions que passen a la vida reial. A mi em va impactar el tema de l’avortament de la Berta i els problemes que després pateix a través de les xarxes socials”. La Laura, de 17 anys, també opina que “es tracten històries personals molt xules. Hi veig un rere fons espectacular i de molta qualitat. Em va agradar molt l’actitud de la Raquel després de ser forçada a fer sexe”.\nL’Anna coincideix en el fet que es toquen temes candents “com les relacions entre dues noies”, mentre que la Laia creu que “les escenes de joc no són prou reals. Hi veus molta diferència quan juguen les dobles”. També creu que la relació entre la Gina i la Lorena “té futur” i s’identifica amb l’entrenadora, l’Anna, perquè ella també ha patit una lesió en el genoll. La Paula destaca que “parlen de temes delicats amb molta naturalitat”.\nL’entrenador del club sabadellenc, Joan Esteve, també veu la sèrie. “Tot el que sigui parlar d’hoquei és bo i serveix de gran promoció. Ha coincidit amb el nostre primer any i això ens anima. No hem guanyat cap partit, però hem patit molts contratemps i hem plantat cara a rivals més veterans. El més important era crear una base i tenir il·lusió. La tenim intacta i seguirem”.\nTemes:Club Esportiu Hoquei Sabadell, Les de l'hoquei, Sol i padrís


Guanyar reclama un "compromís real" amb els serveis públics al govern de Toni Francés - Alcoi23\nLa plataforma municipalista reclama un compromís real amb els serveis públics al govern de Toni Francés i a Podem Alcoi. En el procés de contractació d’aquesta mateixa setmana es va decidir quina empresa serà la responsable de la neteja dels centres educatius i edificis públics. Seran més de tres milions d’euros durant 3 anys (2 anys de contracte més un de pròrroga). Per a Guanyar Alcoi això no significa ampliar l’espai dels serveis públics, al contrari, és continuar amb el model del PP. Com assenyala la regidora Sandra Obiol: “No entenem com el PP i el PSOE es barallen tant a la premsa si fan les mateixes polítiques. L’ampliació constant de les privatitzacions dels nostres serveis, encara que saben perfectament que suposa l’empitjorament del servei i la precarització dels treballadors, demostra que Toni Francés no vol canviar res del model de gestió que ens van deixar Peralta i Sedano a la ciutat.”\nAnteriorAlcoi comença a pagar les primeres 55 ajudes Parèntesi a autònoms i microempreses\nSiguienteEl Consell aprueba el decreto por el que se desarrolla el acogimiento familiar en la Comunitat Valenciana


L'Ajuntament presenta dijous l'avanç del POUM - Notícies de l'Ajuntament de la Vila de Masquefa\nLa sala d’actes del Centre Tecnològic Comunitari (a l’avinguda Catalunya, 60) acollirà aquest dijous, 4 d’octubre, a les 19 hores, la presentació de l’avanç del Pla d’Ordenació Urbanística Municipal (POUM) de Masquefa. L’acte, obert a tothom, anirà a càrrec de l’equip redactor del document, que n’exposarà les principals directrius.\nDibuixar la Masquefa del futur\nL’actual Pla General de Masquefa, aprovat fa més de dues dècades i mitja, l’any 1986, ha quedat del tot superat: no s’ajusta a la realitat urbanística consolidada avui a Masquefa, ni tampoc a l’actual marc normatiu. Per això des de fa temps el Consistori està treballant en aquest nou Pla d’Ordenació Urbanística Municipal (POUM) que ha de servir per a planificar de manera ordenada com creixerà el municipi, preveient les necessitats i els reptes futurs que tindrem sobre la taula durant els propers 15 o 20 anys.\nEl POUM ha de dissenyar la Masquefa que volem per al futur. Quins equipaments i serveis seran necessaris per millorar la qualitat de vida dels masquefins i on els posarem? On s’instal·laran les noves empreses? Quin espais ocuparan els nous habitatges i com seran? On farem nous parcs i jardins? Aquestes són algunes de les preguntes que el nou POUM ha d’ajudar a respondre. De fet, el pla dibuixa sobre el mapa de Masquefa reserves d’espai per a aquests i altres usos, els quals s’explicaran en la sessió informativa d’aquest dijous.\nPer a fer aquest dibuix de la Masquefa del futur l’Ajuntament ha volgut comptar amb la participació de tothom. Per això ja fa uns mesos va impulsar un procés de participació ciutadana en què els vilatans, les associacions, els comerços, les empreses i els col·lectius van poder formular les seves propostes i suggeriments i van contribuir així a dissenyar el nou model de vila.\nL’avanç del POUM, a exposició pública\nDesprés d’estudiar totes les propostes i d’incorporar les que eren viables, l’Ajuntament ha redactat l’avanç del Pla d’Ordenació Urbanística Municipal, que va ser aprovat inicialment en el ple municipal.\nActualment l’avanç del POUM es troba a exposició pública per tal que tothom qui ho vulgui el pugui consultar i, si ho considera oportú, presentar suggeriments.\nTambé podeu trobar el document íntegre a la pàgina web municipal (www.masquefa.cat), a la columna de destacats de la dreta.


68. Gener-marÃ§ 21\nLa producció d'energia sostenible en els paisatges de l'era postpetroli\nInspector general. Consell General de Medi Ambient i Desenvolupament Sostenible (França) i membre del Collectif Paysages de l'après-pétrole\nDurant els segles que van precedir l’era del petroli, la producció d’energia era present a tot arreu: els molins de vent esquitxaven els turons i a la vora dels rius s’alçaven molins hidràulics.\nDesprés va arribar l’era del petroli, i la producció d’energia es va concentrar en un petit nombre de centrals de carbó, de combustible i d’energia nuclear, de manera que va esdevenir invisible arreu del món.\nMés endavant van arribar els paisatges de l’era del petroli, atapeïts d’autopistes, de gratacels, de ciutats que no paraven de créixer, de terres de conreu castigades amb productes químics i envoltades de camps no mecanitzables i abandonats, de boscos cada vegada més minsos i de zones residencials més i més caòtiques... I tot això presidit per una disminució dràstica de la biodiversitat i per l’amenaça del canvi climàtic.\nL’Acord de París, signat ara fa cinc anys, va simbolitzar el reconeixement planetari de la necessitat d’un punt d’inflexió: calia estalviar energia en la construcció dels habitatges, reduir significativament els desplaçaments en vehicles particulars i produir electricitat a partir de fonts renovables.\nCom a conseqüència directa d’aquestes resolucions positives, s’esperava que les turbines eòliques, l’energia solar i les plantes de biogàs augmentessin i es multipliquessin a gran escala. Ara bé, per a una població que vivia en un entorn sense cap mena d’ordre ni concert i que es percebia com a degradat o malmès a causa dels problemes que s’havien anat acumulant durant l’era del petroli, això sovint era la gota que feia vessar el vas. El ressorgiment de la producció d’energia en el caòtic terreny del «paisatge de l’era del petroli» era insuportable.\nD’aleshores ençà, «les lluites entorn del paisatge» esdevenen importants limitacions per a una transició energètica que no pot esperar més.\nCom podem superar aquesta barrera aparentment inevitable? Justament fent servir un enfocament basat en el paisatge, el qual podria constar dels tres passos següents:\n1- Totes les plantes d’energia renovable s’haurien d’establir en el marc d’una estratègia territorial global que inclogués l’estalvi d’energia, l’eficiència energètica i la millor combinació d’energies renovables a partir dels potencials territorials, com ara el vent, el sol, la geotèrmia o el biogàs. A més a més, caldria tractar la totalitat d’aquestes opcions d’una manera integral i no pas com a processos tècnics independents, atès que un enfocament basat en el paisatge comporta establir nexes d’unió entre elements aparentment dissociats.\n2- Aquesta estratègia territorial global s’hauria d’establir mitjançant un procés participatiu dels habitants o de les parts interessades locals, per tal que es fonamentés en un coneixement precís de la història i de la geografia del territori per part dels seus interlocutors. També generaria una mobilització activa per a la consecució dels objectius climàtics o energètics acordats col·lectivament, atès que un enfocament basat en el paisatge és de caràcter participatiu.\n3- En el marc d’aquesta estratègia, la ubicació dels elements de la combinació energètica s’hauria de determinar mitjançant l’anàlisi de les estructures paisatgístiques existents, incloent-hi les característiques geogràfiques clau, i la lògica dels assentaments humans anteriors. I, com que no és fàcil dissimular amb eficàcia les turbines eòliques (altes i en moviment) ni les centrals solars (lluents), caldria que aquest enfocament basat en el paisatge fos capaç d’establir un diàleg amb els nous elements, de manera que, encara que saltessin a la vista, poguessin ser un factor estètic addicional o, si més no, una incorporació harmoniosa al paisatge —mai més ben dit— de l’era postpetroli.


MÉS per Mallorca enllaça els canons del Consolat perquè Bauzá “deixi d’apuntar contra la comunitat educativa” - MÉS per Mallorca\nMÉS per Mallorca enllaça els canons del Consolat perquè Bauzá “deixi d’apuntar contra la comunitat (...)\nMÉS per Mallorca enllaça els canons del Consolat perquè Bauzá “deixi d’apuntar contra la comunitat educativa”\nBiel Barceló: “avui no és un dia normal; el Govern ha de rectificar i aturar aquesta guerra irresponsable contra tothom per recuperar la normalitat”\nEls representants de la coalició MÉS per Mallorca al Parlament, al Consell i a l’Ajuntament de Palma han enllaçat avui els canons del Consolat de Mar amb un llaç verd i una senyera (símbols d’una educació pública, de qualitat i en català) perquè el president Bauzá “deixi d’apuntar contra la comunitat educativa” i “aturi aquesta guerra irresponsable contra els mestres, professors, pares i mares”. Des de la coalició han fet aquest acte simbòlic el dia d’inici del curs escolar, que comença enmig d’una gran convulsió i amb la previsió de la vaga indefinida dels docents a partir del proper dilluns.\nEl portaveu parlamentari de MÉS per Mallorca, Biel Barceló, ha dit que “avui no és un dia normal per a l’escola de les Illes Balears”, ja que “l’inici del curs escolar ha vingut precedit per una declaració de guerra del Govern de les Illes Balears contra tota la comunitat educativa”. Ha recordat que tots els sindicats d’educació (STEI-i, CCOO, UGT i ANPE), l’Assemblea de Docents, la FAPA, les associacions d’estudiants, etc, “tots els hem dit que no es poden fer les coses així com s’estan fent, i la Conselleria no ha escoltat a ningú”.\n“Volem apel·lar avui al seny, a la responsabilitat i al sentit comú”, ha dit Barceló, qui ha apuntat que el president Bauzá té la “responsabilitat directa” d’aturar “aquesta guerra que només vol el sector de la dreta més radical i intransigent del PP”. “Volem que facin cas al TSJIB, que ha suspès cautelarment l’aplicació del TIL, que retirin els expedients polítics als directors de Maó i que se seguin a dialogar i a negociar amb la comunitat educativa. No es pot mantenir una guerra d’aquesta manera contra mestres, professors, pares i mares, contra tothom. És d’una irresponsabilitat absoluta”, ha dit.\nEl portaveu de MÉS per Mallorca, que és pare de fills en edat escolar, ha afirmat que “com a persones preocupades per l’educació, volem que el curs es desenvolupi amb normalitat, i això només serà possible quan torni el seny a la Conselleria d’Educació i al president Bauzá”. Ha replicat a Bauzá dient que “els pares i mares sí que estam preocupats per l’educació dels nostres fills, i volem que els nostres fills aprenguin l’anglès. Però no d’aquesta manera, sinó escoltant els tècnics i els professionals, destinant recursos a l’educació, no demonitzant i atacant la comunitat educativa, consensuant calendari aplicació, i amb una normativa que plantegi solucions en compte d’abocar-nos a més fracàs escolar”.\nDes de la coalició MÉS per Mallorca reiteren el suport a tota la comunitat educativa i als docents que a partir de dilluns faran vaga.\nJosep Ferrà: "Sánchez ha d’assumir els 78 milions de l’IVA i deixar de ser còmplice de Montoro"\nEl portaveu adjunt de MÉS per Mallorca, Josep Ferrà, ha defensat avui la sobirania fiscal de les (...)\nMitjançant el Senador Vidal, MÉS per Alaró demana que la part estatal quedi clarament delimitada (...)


Les platges i cales de Lloret no són només un atractiu per als nostres conciutadans i visitants. Cada any durant aquestes dates, principalment entre abril i juny, són nombroses les productores que s’acosten fins a la vila per rodar-hi anuncis publicitaris de reconegudes marques nacionals i internacionals.\nEl que més valoren de la nostra costa aquestes productores és l’aspecte verge de les platges i cales; amb pins que arriben fins a tocar gairebé la sorra i els penya-segats característics, segell indiscutible de la Costa Brava, que sumat a uns bons accessos i una àmplia oferta d’allotjament i restauració faciliten l’èxit dels rodatges.\nAquests anuncis suposen una bona promoció i, en aquest sentit, en breu iniciarem un sorteig a Facebook en què us convidarem a endevinar quines són algunes d’aquestes localitzacions on s’han gravat anuncis del 2011.\nAquest mes d’abril tenim, però, una sorpresa més afegida a la vinculació de Lloret de Mar amb el món audiovisual: el setè art desembarca amb força amb l’estrena en primícia de la pel·lícula The Pelayos que es va rodar l’any passat durant tres setmanes al Gran Casino Costa Brava.\nThe Pelayos és l’emocionant aventura d’un grup de joves amb poques perspectives de futur als quals es presenta una gran oportunitat: desbancar els casinos del món amb un mètode infalible basat en la imperfecció de la ruleta. Basat en el llibre La fabulosa història dels Pelayo, compta amb actors i actrius destacats com Daniel Bruhl, Lluís Homar, Miguel Ángel Silvestre, Oriol Vila, Marina Salas, Eduard Fernández, Huichi Chuiu, Vicente Romero o Blanca Suárez, que, sota la direcció del reconegut Eduard Cortés, han aconseguit crear una pel·lícula de ritme trepidant i bon ambient que no deixa indiferent a ningú.\nAquesta setmana obrim un sorteig de cinc entrades dobles. Estigueu atents... És una oportunitat única de poder assistir a l’estrena i poder veure en persona alguns d’aquests artistes!


Dilluns, Febrer 15, 2016 - 12:45\nPla Provincial de Conservació i Rehabilitació de Vivendes\nLa Diputació ha posat en marxa este programa per a la rehabilitació de vivendes dels municipis de la província de Castelló.\nEste pla va destinat a la concessió d'ajudes econòmiques per a la conservació i rehabilitació de vivendes que constituïxen la vivenda habitual per al propietari, situades en municipis de la província de Castelló que compten amb una població inferior a 20.000 habitants.\nL'objectiu d'este pla és millorar la qualitat de vida dels habitants dels nostres municipis així com per a la reactivació de les activitats de col·lectius professionals del sector de la construcció, llanterneria i electricitat, amb especial insistència en el foment de l'ús de la ceràmica.\nAquelles vivendes l'antiguitat de les quals supere els 20 anys.\nLa persona física que siga propietari de la vivenda, que residisca en la mateixa i que constituïsca la seua vivenda habitual. Haurà d'estar empadronat en eixa vivenda almenys durant els tres últims anys.\n- Reforma interior de la distribució de la vivenda, sense afectar l'estructura.\n- Canvi/substitució de revestiments i paviments interiors de la vivenda.\n- Canvi/substitució o millora de les instal·lacions de llanterneria, electricitat, sanejament i ventilació.\n- Substitució de la fusteria interior.\n- Substitució de la fusteria exterior i envidrament.\n- Reparacions en cobertes. - Instal·lació de calefacció, modificacions i millores tendents a reduir el consum energètic.\n- En general, totes les obres i instal·lacions per a l'adaptació al resultat de la inspecció tècnica de l'edifici (I.T.E.).\n- En general obres i instal·lacions per a la millora del resultat de la Certificació Energètica.\nQueden excloses les obres de reforma en tots els elements constructius diferents de l'ús de vivenda com poden ser garatges, trasters, piscines, terrasses, paelleros, casetes d'apers, etc...\nPublicació de la convocatòria en el B.O.P. núm. 18 d'11/02/2016.\nEl pròxim 18 de febrer tindrà lloc una reunió informativa en el CEDIXES de Vall d'alba a les 10:00 hores dirigida tant per a representants de l'Ajuntament com per a professionals del sector de la construcció, llanterneria, electricitat,etc... és necessari inscriure's en la jornada informativa.


El malmès Hostal de Bosc serà enderrocat per seguretat — Les notícies i l'última hora del Baix Llobregat i l'Hospitalet - El Far\nLunes, 13 de noviembre de 2017 | Leída 27 veces\nEl malmès Hostal de Bosc serà enderrocat per seguretat\nL'històric immoble presenta deficiències en la seva estructura derivada de la mala qualitat en la seva construcció\nL’Hostal de Bosc serà enderrocat. El que va ser l’hostal de Begues durant la segona meitat del segle XX i, posteriorment, seu d’algunes entitats del municipi, presenta nombroses deficiències i patologies atribuïdes a la seva construcció amb escassos mitjans durant la postguerra. L'enderroc es realitza per garantir la seguretat de l'entorn.\nDesprés d'estudiar aquestes deficiències constructives i el seu estat, els serveis tècnics municipals n’han aconsellat l’enderroc. Aquesta proposta tècnica, corroborada pel Servei de Patrimoni Arquitectònic Local de la Diputació de Barcelona, té per objectiu garantir la seguretat d’aquest espai.\nL'edifici ja feia anys que estava en desús, donada la creixent posada en funcionament de nous i renovats equipaments municipals al servei de les entitats del poble, que els usen com a seu social o d'activitats (com poden ser el Centre Cívic El Roure, el Petit Casal o l'Escorxador, entre altres).


Tercer C. Mitjà La Benaula: de juny 2016\nHem fet diferents activitats a l'aula durant l'any. Aquí teniu una petita mostra.\nPublicat per Escola La Benaula a 3:21 Cap comentari:\nCada dia tenim unes rutines que fèiem: Mitja hora de lectura, passar llista, mirar quin temps feia, entre d'altres.\nPublicat per Escola La Benaula a 3:16 Cap comentari:\nAprenem la llengua tot jugant!\nPublicat per Escola La Benaula a 3:11 Cap comentari:\nUn cop al mes anàvem a la biblioteca del poble. La Mercè ens explicava un conte.. tots estàvem sempre ben atents! Llegíem contes, els miràvem i ens n'emportàvem un a casa per poder-lo llegir tranquil·lament!!\nPublicat per Escola La Benaula a 1:45 Cap comentari:\nAquest any hem fet panallets!!! De pinyons, de xocolata, d'ametlla, de coco... mmmm que bons que ens han quedat!!!!\nPublicat per Escola La Benaula a 1:41 Cap comentari:\nEXCURSIÓ A SANT MAURICI EL DIJOUS GRAS.\nBlogThis!Comparteix a TwitterComparteix a FacebookComparteix a Pinterest\nUna petita mostra de plàstica. Hem treballat amb plastilina, ceres, colors, retoladors i molta pintura!!!!\nPublicat per Escola La Benaula a 1:38 Cap comentari:\nAixí treballem les matemàtiques a primer: amb reglets, botons, palletes, números.. entre d'altres materials! Juguem i aprenem sense adonar-nos!!!\nPublicat per Escola La Benaula a 1:35 Cap comentari:\nAquest any (el 3 de Febrer) vam tenir la oportunitat d'anar a Barcelona al Palau de la Música a veure "Trencadís de Cançons" . Ens va encantar!! Un lloc molt espectacular, i una obra fantàstica! Vam anar a dinar al parc de la Ciutadella. I poc després ja tornàvem cap a l'escola!!\nPublicat per Escola La Benaula a 1:29 Cap comentari:\nEl segon trimestre els nens i nenes de 1r. vam fer un projecte del cos i vam tenir la possibilitat d'observar, tocar i inflar uns pulmons de vedella. Aquí teniu les fotos d'aquesta activitat tant interessant.\nTreballem el rellotge. Les hores en punt i els dos quarts!!!\nPublicat per Escola La Benaula a 1:06 Cap comentari:\nEls alumnes de 1r. el dia 25 de maig vam anar a Girona en tren. Ens van explicar les Llegendes de Girona i ens ho vam passar molt i molt bé.\nPublicat per Escola La Benaula a 0:57 Cap comentari:\nTREBALLEM EL SO INICIAL DE LES PARAULES\nHem treballat en petit grup el so inicial de les paraules a través de la cançó de l'abecedari de la Damaris Gelabert.\nPublicat per Escola La Benaula a 2:18 Cap comentari:


Moció de Junts per Cerdanyola en suport al president Puigdemont – Junts per Cerdanyola\n28/09/2021Escrit per admin\nPer al Ple de setembre, que se celebra el dijous 30, Junts per Cerdanyola hem volgut fer-nos ressò dels fets esdevinguts la setmana passada a l’Alguer i hem presentat una moció de suport al MHP Carles Puigdemont i de denúncia a l’actuació tramposa del Tribunal Suprem. A continuació, el text de la moció que ha rebut l’adhesió dels Grups Municipals de Guanyem Cerdanyola i Esquerra:\nMOCIÓ DE JUNTS PER CERDANYOLA PER DEMANAR LA LLIBERTAT DEL PRESIDENT CARLES PUIGDEMONT\nLa detenció del president Carles Puigdemont, el dijous passat a l’Alguer, demostra un cop més que la repressió contra l’independentisme català no s’atura. I, a més, ho fa contravenint les directrius europees. Un cop més, l’alta judicatura de l’Estat tira pel dret i fa trampes en el seu camí de repressió i revenja contra el moviment independentista.\nRecordem que va ser el mateix Govern Espanyol qui va comunicar que l’euroordre no estava en vigor i que no es podia executar en cap tribunal de la Unió Europea, com a argument per no mantenir la immunitat d’europarlamentaris del president Puigdemont, Toni Comín i Clara Ponsatí.\nPer tant, o les ordres estaven inactives i el jutge Llarena desobeeix la Unió Europea, o estaven actives i el Govern de l’Estat enganya la Unió Europea. En qualsevol dels casos, s’evidencia davant del món, una vegada més, la barroeria i el ridícul a què està disposada a arribar aquesta judicatura per aconseguir els seus objectius.\nDavant d’aquests fets, que considerem realment greus, el Grup Municipal de Junts per Cerdanyola demana al Ple de Cerdanyola del Vallès l’aprovació dels següents ACORDS:\nExigir la llibertat total del president Carles Puigdemont en tots els països de la Unió Europea, inclòs l’Estat Espanyol, i que cessi aquesta persecució forassenyada a un moviment polític.\nCondemnar l’actuació del jutge del Tribunal Suprem Pablo Llarena.\nInstar el Govern de l’Estat a respectar els compromisos adquirits amb la Unió Europea i treballar honestament per una solució política al que és un conflicte polític i que no es limita al president Puigdemont sinó que afecta moltíssimes persones injustament encausades.\nComunicar el contingut d’aquest acord al Consolat d’Itàlia a Barcelona, al Tribunal Suprem, al Ministeri de Justícia, al Govern de la Generalitat i al Tribunal General i al Tribunal de Justícia de la Unió Europea.\nNotícies Cales Puigdemont\nEns ha deixat en Jordi Miró


Un ‘Don Joan’ amb molt encant | elCugatenc\nMoment de la interpretació i homenatge a Joan Berlanga. Fotos: Lluís Llebot\nNo és agradable fer cròniques teatrals. Sobre tot perquè una feina llarga i laboriosa de molta gent –incloent la dramatúrgia i la direcció– l'analitzes en 100 minuts de representació i una estona de preparar i escriure el que t'ha semblat. No és justa la proporció, ho reconec. Però, què n'has de fer quan el resultat no s'adiu a l'esforç?\nNo és el cas de la lectura d'ahir sobre Don Joan.\nEn primer lloc perquè l'espai dels castanyers, tocant la paret del Monestir, ho afavoreix. De totes les lectures que he vist i escoltat, que no són totes, trobo que és l'indret millor dotat.\nEn segon lloc, la sonorització i la luminotècnia van ser perfectes.\nEn tercer lloc perquè la majoria d'actors-lectors van fer creïble el seu paper i li van donar un ritme adequat. Va haver algú que no va estar a l'alçada; però això, en teatre, és comprensible i no l'hem de buscar tres peus al gat.\nI en quart lloc, perquè la dramatúrgia i la direcció va saber trobar les escenes més representatives de les cinc obres que Palau Fabre va escriure sobre la figura de Don Joan.\nI ens ho mostra d'una manera bonica, amena, alliçonadora i profunda.\nTot plegat, la Dolors Vilarasau ens mostra un personatge amb sensació d'orfenesa, incapaç d'estimar, amb una gran capacitat de transformació –en aquest aspecte el vestuari juga un paper molt important; un altre encert que cal afegir–, amb uns trastorns profunds –genial l'escena del psicoanalista– i que posseeix una gran capacitat de seducció.\nJustament el que plantejava Palau Fabre quan el 1951 comença La tragèdia de Don Joan, la primera de les que li dedica.\nSe'm fa difícil ressaltar alguna escena en concret. Totes van tenir el seu encant. Hi havia moments que els lectors interpretaven més que llegien. I això va ser una cosa bona, perquè li van donar un ritme a l'acció molt adient. No obstant, a part de la ja mencionada del psicoanalista, jo ressaltaria la darrera, la visita de la Mort a Don Joan i el posterior judici als inferns, amb un jurat de diables que em recorda als TOP (Tribunales de Orden Público) que es feien durant el franquisme. És una escena bonica, divertida i carregada de simbolisme.\nFinalment cal mencionar la presentació inicial de l'admirat Eduard Jener i el merescut homenatge atorgat a en Joan Berlanga, en acabar la lectura.\nCal felicitar tothom per aquesta lectura.\nPor i infidelitats a la primera nit de Lectures a la Fresca al Claustre\n...I em pica la porta, Martina Vilarasau, i Marit i muller, de Víctor Alexandre, marquen l’inici d’unes Lectures adaptades per la pandèmia de COVID-19.